Hermann Bosch
Hermann Bosch (* 10. März 1891 in Öhningen an' Bodensee; † 16. Juli 1916) weer en düütsch Footballnatschonalspeler.

Bosch speel up de Positschoon vun den linken Löper. Mit sien Heimatvereen, den Karlsruher FV, gelung hüm 1910 de gröttste Spood, as an' 15. Mai in Köln in dat Finale um de Düütsch Footballmeesterschap Holstein Kiel mit 1:0 besiegt wurr.

Sien Länderspeeldebüt fier Bosch an' 29. Juni 1912 in Stockholm bi de Olympisch Spelen. Allerdings hett de düütsch Mannschap dor düütlich gegen den Mannschap ut Öösterriek mit 1:5 verloren. Ok bi de anner 4 Länderspelen vun Bosch hebbt de Düütschen immer verloren. 

Hermann Bosch is vun den Eersten Weltkrieg nich torüchkommen; he weer een vun 66 Liddmaaten vun den Karlsruher FV, de in' Krieg hör Leven laaten hemm. 

Mann
Börger von Düütschland
Olympiadeelnehmer (Düütschland)
Footballnatschonalspeler (Düütschland)
Fullen in’n Ersten Weltkrieg
Boren 1891
Storven 1916